Foto: 123rf

OPĆINSKO državno odvjetništvo u Puli danas je podiglo optužnicu protiv 37-godišnjeg njemačkog državljanina kojega se tereti da je snimanjem gole djece u Valbandonu počinio dva kaznena djela.



On je 17. srpnja na šumskom predjelu iznad plaže u Valbandonu, neovlašteno i kriomice snimao golu djevojčicu, a osim toga, na njegovom USB sticku otkrivene su datoteke i mape sa snimkama razgolićene djece.



U optužnici je, kako je priopćilo Općinsko državno odvjetništvo, predloženo da mu se produlji istražni zatvor zbog opasnosti od bijega i ponavljanja kaznenog djela.



Nijemca su, dok je mobitelom snimao golo dijete, uhvatila dvojica varaždinskih policajaca koji su bili izvan službe, a u Valbandonu su bili na ljetovanju. Prišli su mu, uhvatili ga i zadržali do dolaska svojih pulskih kolega